ถามคุนคือหนูไม่สบายเจ็บคอ จึงต้องทานยาแก้อักเสบที่มีตัวยาamocixillinร่วมด้วย แต่พึ่งทานเมื่อวานตอนบ่าย2 แค่เม็ดเดียวแล้วก็ไม่ได้ทานอีก ตอนดึกก็ทานยาคุมปกติ ไม่ได้ทานยาแก้อักเสบ มาทานยาแก้อักเสบอีกทีคือตอนเช้า1เม็ด และมีเพศสัมพัน ยาแก้อักเสบจะส่งผลกับยาคุมมั้ยค่ะ เพราะทานคนละเวลากัน เท่ากับว่าทานยาแก้อักเสบเมื่อวานตอนบ่าย แล้วก็วันนี้ตอนเช้าห่างจากเวลาทานยาคุม ประสิทธิภาพยาคุมจะลดลงมั้ยค่ะหรือว่ายาคุมดูดซึมไปหมดแล้วไม่มีผลอะไร รบกวนตอบด้วยค่ะ
สวัสดีค่ะ PAM T.,กระบวนการเมตาบอลิซึมของยาเม็ดคุมกำเนิดชนิดที่มีเอสโตรเจน อาศัยกระบวนการ hydroxylation เป็นหลัก และ conjugation เป็นรอง กระบวนการ hydroxylation นั้นเกิดขึ้นที่ตับโดยอาศัยเอนไซม์ชื่อ cytochrome P450 IIIA4 (CYP3A4) ดังนั้นยาที่อาศัยกระบวนการเมตาบอลิซึ่มด้วยเอนไซม์ตัวนี้ย่อมมีผลต่อระดับของฮอร์โมนเอสโตรเจนในกระแสเลือด ซึ่งก็จะมีผลต่อประสิทธิภาพในการคุมกำเนิดได้ตัวอย่างยาที่อาศัยเอนไซม์ดังกล่าวและไปมีผลต่อระดับฮอร์โมนเอสโตรเจนในกระแสเลือดอย่างมีนัยสำคัญ คือ ยาปฏิชีวนะ rifampin, griseofluvin, ketoconazole ยากันชักต่าง ๆ ได้แก่ carbamazepine, phenytoin, topiramate, phenobarbital, oxcarbazepine, felbamate ยาต้านเชื้อไวรัส HIV ได้แก่ darunavir, efavirenz, lopinavir, nevirapineสำหรับยา amoxycillin ไม่ได้ผ่านกระบวนการเมตาบอลิซึ่มด้วยเอนไซม์ตัวนี้เป็นหลัก และในการศึกษาส่วนใหญ่พบว่ากลุ่ม penicillin ซึ่งรวมถึง amoxycillin ไม่มีผลกับระดับฮอร์โมนเอสโตรเจนในกระแสเลือดหรืออาจมีเพียงเล็กน้อยเท่านั้น ดังนั้นสามารถทานร่วมกันได้ โดยที่ประสิทธิภาพในการคุมกำเนิดแทบไม่ลดลงอย่างไรก็ตามแนะนำให้ทานในเวลาที่ต่างกัน ดังที่PAM T. ทำอยู่ค่ะเพื่อให้การดูดซึมยาแต่ละตัวเป็นอย่างมีประสิทธิภาพ